Jeŝivo

Jeŝivo PIV: jeŝivo Biblio/judismo plurjara lernejo, kie lernantoj studas la Toraon, Tanaĥon kaj Talmudon. - hebree ישיבה, latinliterigite Jeŝiva, pluralo ישיבות, Jeŝivot - laŭ esperantlingvaj vortaroj kiel Reta Vortaro estas "juda religia porvira lernejo"kapvorto "jeŝivo" en Reta Vortaro. Pli detale difineblas, ke temas pri plurjara altlernejo, kie plejparte viraj lernantoj dediĉas sin al studado de Torao, Tanaĥo kaj aparte de Talmudo. Tradicie, sukcesa studado en jeŝivo estas kondiĉo por iĝi rabeno, sed eblas studi tie ankaŭ en simpla deziro bone plenumi la judan kredon, sen inklino iĝi profesia rabeno.

Estas du tradiciaj studofinaj niveloj: Jeŝiva gedola (ישיבה גדולה, laŭvorte "granda jeŝivo") kaj Jeŝiva ketana (ישיבה קטנה, laŭvorte "eta jeŝivo"). En Usono la pli alta nivelo ankaŭ nomatas laŭ la aramea vorto Metivta aŭ Mesivta (מתיבתא, "akademio"). Jeŝivo por edziĝintaj viraj studantoj nomiĝas Kollel (כולל, „kunveno“).

Tradicie oni ne permesis al virinoj studi en Jeŝivo, sed ekde la dua duono de la 20-a jarcento en iuj modernaj institucioj de ortodoksa judismo por ili estas la ebleco akiri jeŝivan finstudan gradon.

La gvidanto de jeŝivo havas la titolon "Roŝ Jeŝiva" (ראש ישיבה).

La israela lingvisto Tsvi Sadan en prelego de la Internacia Kongresa Universitato de la Universala Kongreso 2011 klarigas pri uzado de la lingvoj en la judaj lernejoj ĥedero kaj jeŝivo:

 Kelkaj grandaj kaj famaj jeŝivoj 

 Jeŝivo de Poneveĵ
 Jeŝivo Har Etzion
 Jeŝivo Mir
 Jeŝivo Har Hamor
 Jeŝivo Bejt El
 Jeŝivo de Hebron
 Jeŝivo Porat Josef
 Jeŝivo ITRI
 Jeŝivo Merkaz Harav
 Jeŝivo Slabodka

 Vidu ankaŭ 
 Roŝ jeŝiva

 Notoj 

Kategorio:Judismo